作者：张炎
词牌/韵律：夜飞鹊・夜飞鹊慢

paragraphs: 林霏散浮暝，河汉空云，都缘水国秋清。
绿房一夜迎向晓，海影飞落寒冰。
蓬莱在何处，但危峰缥缈，玉籁无声。
文箫素约，料相逢、依旧花阴。
登眺尚馀佳兴，零露下衣襟，欲醉还醒。
明月明年此夜，颉颃万里，同此阴晴。
霓裳梦断，到如今、不许人听。
正婆娑桂底，谁家弄笛，风起潮生。